 Sababta uu ku islaamayna waxay ahayd, in Abujahal uu soo maray Rasuulka Alle scw oo buurta Safa jooga, markaas ayuu dhibaateeyay oo daandaansaday, Rasuulkuna scw waa aamusan yahay oo la hadli mayo, markaas ayuu dhagax inta qaatay madaxa ku dhuftay ilaa uu daqar u gaystay dhiig ka qubtay, markaas ayuu odayaal xarunta Qureysheed ee Kacbada agteeda ah fadhiya iskala fariistay, dhinaca kale markii uu falkaan xun ku kacayay waxaa u jeedday gabar addoon u ah Cabdullahi Ibn Judcaan oo gurigeeda oo Safa ku yaal fadhiday, 